CELEX: 32019R1947
Language: bg
Date: 2019-11-22 00:00:00
Title: Регламент за изпълнение (ЕС) 2019/1947 на Комисията от 22 ноември 2019 година за разрешаване на гума касия като фуражна добавка за котки и кучета (текст от значение за ЕИП)

26.11.2019   
               
               
                  BG
               
               
                  Официален вестник на Европейския съюз
               
               
                  L 304/7
               
            
         РЕГЛАМЕНТ ЗА ИЗПЪЛНЕНИЕ (ЕС) 2019/1947 НА КОМИСИЯТА
         от 22 ноември 2019 година
         за разрешаване на гума касия като фуражна добавка за котки и кучета
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
         като има предвид, че:
         
                     (1)
                  
                  
                     В Регламент (ЕО) № 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставянето на съответното разрешение. В член 10 от посочения регламент се предвижда извършването на повторна оценка на добавките, чиято употреба е разрешена съгласно Директива 70/524/ЕИО на Съвета (2).
                  
               
                     (2)
                  
                  
                     В съответствие с Директива 70/524/ЕИО беше разрешена безсрочната употреба на гума касия като фуражна добавка за котки и кучета (3). Впоследствие посочената добавка беше вписана в Регистъра на фуражните добавки като съществуващ продукт в съответствие с член 10, параграф 1, буква б) от Регламент (ЕО) № 1831/2003.
                  
               
                     (3)
                  
                  
                     В съответствие с член 10, параграф 2 от Регламент (ЕО) № 1831/2003 бяха подадени четири заявления за извършване на повторна оценка на гума касия като фуражна добавка за котки и кучета. Заявителите отправиха искане добавката да се класифицира в категорията „технологични добавки“ и във функционалната група „желиращи агенти“. Посочените заявления бяха придружени от данните и документите, изисквани съгласно член 7, параграф 3 от Регламент (ЕО) № 1831/2003. Впоследствие три от тези заявления бяха оттеглени от съответните заявители за разрешение.
                  
               
                     (4)
                  
                  
                     Европейският орган за безопасност на храните („Органът“) заключи в становищата си от 29 октомври 2014 (4), 25 януари 2017 г. (5) и 27 ноември 2018 г. (6), че единствено пречистената (извлечена с изопропанол) полурафинирана гума касия, която отговаря на спецификациите за гума касия като хранителна добавка (7) (< 0,5 mg антрахинони/kg), не оказва неблагоприятно въздействие върху здравето на животните при максимално съдържание от 13 200 mg/kg пълноценен фураж със съдържание на влага 12 %. Също така заключи, че добавката се счита за кожен и респираторен сенсибилизатор и потенциален дразнител на кожата и очите. Поради това Комисията смята, че следва да се вземат съответните предпазни мерки, за да се предотврати неблагоприятно въздействие върху човешкото здраве, по-специално по отношение на потребителите на добавката. Друго от направените заключения е, че не може да бъде изключена мутагенността на предлаганата на пазара полурафинирана гума касия, както е описана в заявлението. Органът също така заключи, че гума касия има потенциала да бъде ефективна като желиращ агент, когато се използва заедно с карагенан във фуражи със съдържание на влага над 20 %. Органът не смята, че са необходими специални изисквания за мониторинг след пускането на пазара. Той също така провери доклада относно метода за анализ на фуражната добавка във фуражите, представен от референтната лаборатория, определена с Регламент (ЕО) № 1831/2003.
                  
               
                     (5)
                  
                  
                     При оценката на гума касия беше установено, че предвидените в член 5 от Регламент (ЕО) № 1831/2003 условия за издаване на разрешение са изпълнени, ако са спазени спецификациите за определяне на веществото като хранителна добавка. Затова употребата на добавката следва да бъде разрешена съгласно предвиденото в приложението към настоящия регламент.
                  
               
                     (6)
                  
                  
                     Поради това предлаганият на пазара продукт гума касия, който не съответства на спецификациите за хранителна добавка, включително съдържащите го фуражи, следва да бъде изтеглен от пазара. Поради практически съображения обаче е необходимо да се предвиди ограничен период за изтегляне от пазара на съществуващите наличности от добавката и съдържащите я фуражи, за да могат стопанските субекти да се подготвят за новите изисквания, произтичащи от разрешението.
                  
               
                     (7)
                  
                  
                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Разрешение
            Разрешава се употребата на посочената в приложението добавка, която принадлежи към категорията „технологични добавки“ и към функционалната група „желиращи агенти“, като добавка при храненето на животните, при спазване на условията, определени в същото приложение.
         
         
            Член 2
            Преходни мерки
            
               1.   Хранителната добавка гума касия, която е произведена и етикетирана преди 16 декември 2019 г. в съответствие с правилата, приложими преди 16 декември 2019 г., може да продължи да се пуска на пазара и да се употребява до 16 март 2020 г.
            
            
               2.   Премикси, съдържащи фуражната добавка, посочена в параграф 1, които са произведени и етикетирани преди 16 март 2020 г. в съответствие с правилата, приложими преди 16 декември 2019 г., могат да продължат да се пускат на пазара и да се употребяват до 16 юни 2020 г.
            
            
               3.   Комбиниран фураж и фуражни материали, съдържащи фуражната добавка, посочена в параграф 1, или премиксите, посочени в параграф 2, които са произведени и етикетирани преди 16 юни 2020 г. в съответствие с правилата, приложими преди 16 декември 2019 г., могат да продължат да се пускат на пазара и да се употребяват до 16 декември 2020 г.
            
         
         
            Член 3
            Влизане в сила
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 22 ноември 2019 година.
            
               
                  За Комисията
               
               
                  Председател
               
               Jean-Claude JUNCKER
            
         
         
            (1)  ОВ L 268, 18.10.2003 г., стр. 29.
         
            (2)  Директива 70/524/ЕИО на Съвета от 23 ноември 1970 г. относно добавките при храненето на животни
         (ОВ L 270, 14.12.1970 г., стр. 1).
         
            (3)  Директива 93/55/ЕИО на Комисията от 25 юни 1993 г. за изменение на Директива 70/524/ЕИО на Съвета относно добавките при храненето на животни (ОВ L 206, 18.8.1993 г., стр. 11).
         
            (4)  Бюлетин на ЕОБХ 2014; 12(11):3899, 3900, 3901 и 3902.
         
            (5)  Бюлетин на ЕОБХ 2017; 15(2):4709 и 4710.
         
            (6)  Бюлетин на ЕОБХ, 2019; 17(1):5528.
         
            (7)  Регламент (ЕС) № 231/2012 на Комисията от 9 март 2012 г. за определяне на спецификации на добавките в храните, включени в списъците в приложения II и III към Регламент (ЕО) № 1333/2008 на Европейския парламент и на Съвета (ОВ L 83, 22.3.2012 г., стр. 1).
      
      
         
            ПРИЛОЖЕНИЕ
            
                        Идентификационен номер на добавката
                     
                     
                        Добавка
                     
                     
                        Състав, химична формула, описание, метод за анализ
                     
                     
                        Вид или категория на животните
                     
                     
                        Максимална възраст
                     
                     
                        Минимално съдържание
                     
                     
                        Максимално съдържание
                     
                     
                        Други разпоредби
                     
                     
                        Срок на валидност на разрешението
                     
                  
                        mg добавка/kg пълноценен фураж със съдържание на влага 12 %
                     
                  
                        
                           Категория на добавката: „технологични добавки“. Функционална група: „желиращи агенти“
                        
                     
                  
                        1f499
                     
                     
                        Гума касия
                     
                     
                        
                           Състав на добавката
                        
                        Препарат от пречистен ендосперм на Cassia tora и Cassia obtusifolia (Leguminosae) със съдържание на Cassia occidentalis < 0,05 %.
                        Антрахинони (общо)< 0,5mg/kg
                        Прахообразна форма
                        
                           Характеристика на активното вещество:
                        
                        Основно 1,4-β-D-манопиранозни единици със свързани с 1,6-връзки α-D-галактопиранозни единици.
                        Съотношението между маноза и галактоза е 5:1.
                        Галактоманани > 75 %
                        
                           Метод за анализ (1)
                           
                        
                        За определяне на гума касия във фуражни добавки:
                        Монография № 10 на ФАО/СЕКХД (2), както е посочена в Директива 2010/67/ЕС на Комисията (3)
                        
                     
                     
                        Кучета
                        Котки
                     
                     
                        -
                     
                     
                        -
                     
                     
                        13 200 
                     
                     
                        
                                    1.
                                 
                                 
                                    Добавката се използва само в пълноценни фуражи със съдържание на влага > 20 % в комбинация с карагенан (представляващ най-малко 25 % от използваното количество гума касия).
                                 
                              
                                    2.
                                 
                                 
                                    Стопанските субекти в областта на фуражите установяват процедури за работа и организационни мерки за потребителите, за да бъдат преодолени потенциалните рискове, произтичащи от употребата на добавката и премиксите. Когато тези рискове не могат да бъдат отстранени или сведени до минимум чрез споменатите процедури и мерки, добавката и премиксите се използват с лични предпазни средства, включително средства за защита на кожата, очите и предпазна дихателна маска.
                                 
                              
                     
                        16.12.2029 г.
                     
                  
               (1)  Подробна информация за методите за анализ може да бъде намерена на интернет адреса на референтната лаборатория за фуражни добавки: https://ec.europa.eu/jrc/en/eurl/feed-additives/evaluation-reports.
            
               (2)  Комбинирано резюме на спецификациите на добавките в храните, „Гума касия“, монография № 10 (2010) на ФАО/СЕКХД, http://www.fao.org/fileadmin/user_upload/jecfa_additives/docs/monograph10/additive-513-m10.pdf
            
               (3)  Директива 2010/67/ЕС на Комисията от 20 октомври 2010 г. за изменение на Директива 2008/84/ЕО за определяне на специфични критерии за чистота на хранителните добавки, различни от оцветителите и подсладителите. 
                  ОВ L 277, 21.10.2010 г., стр. 17.